《冬至谒陵和吴原博韵五首 其五》
明代·倪岳

路绕溪湍定几湾，坦夷才过即孱颜。一时直欲乘风去，五夜应孱戴月还。

寒玉乱鸣溪下水，晚屏斜对画中山。一年两度歌行役，谁道閒官尽日閒。

作者简介：倪岳（1444年—1501年）明代大臣。字舜咨，上元（今江苏南京）人，祖籍浙江钱塘。倪谦之子。好学能文，通晓经世之务。天顺八年（1464年）进士，授编修。成化中，累迁为礼部右侍郎。弘治中，官礼部尚书，历南京吏、兵二部尚书，还为吏部尚书，弘治十四年（1501年）十月，倪岳去世，享年五十八岁。著有《青溪漫稿》。